അതിശക്തമായ മഴ: കോട്ടയം ജില്ലയില് ഓറഞ്ച്, മഞ്ഞ അലര്ട്ടുകള് കോട്ടയം: അതിശക്തമായ മഴയ്ക്ക് സാധ്യതയുള്ളതിനാല് ഒക്റ്റോബര് 26ന് കോട്ടയം ജില്ലയില് കേന്ദ്ര കാലാവസ്ഥ വകുപ്പ് ഓറഞ്ച് അലര്ട്ട് പ്രഖ്യാപിച്ചു. ശക്തമായ മഴയ്ക്കുള്ള സാധ്യതയുള്ളതിനാല് ഒക്ടോബര് 24, 25, 27 തീയതികളില് മഞ്ഞ അലര്ട്ടും പ്രഖ്യാപിച്ചിട്ടുണ്ട്. ജനങ്ങള് ജാഗ്രത പുലര്ത്തണമെന്ന് ജില്ലാ കലക്റ്റര് ഡോ. പി.കെ ജയശ്രീ അറിയിച്ചു. ശനിയാഴ്ച വൈകിട്ട് പെയ്ത ശക്തമായ മഴയില് കാഞ്ഞിരപ്പള്ളി താലൂക്കിലെ വണ്ടന്പതാല് ഭാഗത്ത് മണ്ണിടിച്ചില് ഉണ്ടായതിനാല് തോടുകളിലേ ജലനിരപ്പ് ഉയര്ന്നതിനാല് പ്രദേശവാസികളെ പുത്തന്ചന്ത സെന്റ്ലേ ജോസഫ് സ്കൂളിലെ ക്യാമ്ബിലേക്ക് മാറ്റി പര്പ്പിച്ചു. പ്രകൃതിക്ഷോഭം സംബന്ധിച്ച നാശനഷsങ്ങള് ഒന്നും തന്നെ റിപ്പോര്ട്ട് ചെയ്തിട്ടില്ല. നിലവില് 36 ക്യാമ്ബുകളിലായി 1110 കുടുംബങ്ങളാണുള്ളത്. 3916 പേര് അന്തേവാസികളായുണ്ട്. കഴിഞ്ഞ ദിവസങ്ങളില് വലിയ അളവില് മഴ ലഭിച്ച പ്രദേശങ്ങളില് മഴ തുടരുന്ന സാഹചര്യത്തില് താഴ്ന്ന പ്രദേശങ്ങള്, നദീതീരങ്ങള്, ഉരുള്പൊട്ടല്മണ്ണിടിച്ചില് സാധ്യതയുള്ള മലയോര പ്രദേശങ്ങള് തുടങ്ങിയ ഇടങ്ങളിലുള്ളവര് അതീവ ജാഗ്രത പാലിക്കണം. ഒക്റ്റോബര് 27വരെ കേരളത്തില് ശക്തമായ കാറ്റിന് സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചിട്ടുണ്ട്.